open-index/open-wikipedia-markdown huggingface dataset:
Valentkova dolina

**Valentkova dolina** (, , ) je neveľké odvetvie hornej časti Tichej doliny s plochou , s výškovým rozpätím . Ohraničená je na severnej strane hlavným hrebeňom Západných a Vysokých Tatier od Kasprovho vrchu po Svinicu, na východnej strane, resp. v uzávere hlavným hrebeňom Vysokých Tatier od Svinice až po Valentkovu a na južnej strane vedľajším západným hrebeňom Valentkovej. V doline je Valentkovo pliesko () a Valentkov potok (), ktorý pramení pod Svinicou a preteká celou dolinou.

## Názov
Trávnaté úbočia doliny oddávna vypásali ovcami pastieri. Dolina i rovnaké objekty  potok, pliesko, sedlo a hrebeň za názov vďačia pastierovi Valentkovi.

## Prví v doline
Prví boli neznámi pastieri. Písomnú zmienku o prechode dolinou v zime zanechali ako prví Jerzy Bistram, Adam Karpiński a Kazimierz Szczepański 28. marca 1923 a trochu neskôr toho istého dňa Marian Maurizio s priateľmi.

## Turistika
Dolina nie je pre turistov prístupná.

## Referencie

*

## Iné projekty

## Externé odkazy
* Poloha na turistickej mape

Kategória:Doliny Vysokých Tatier
Smernice o bezpečnostných opatreniach proti osobám nemeckej a maďarskej národnosti

**Smernice o bezpečnostných opatreniach proti osobám nemeckej a maďarskej národnosti** boli smernice Povereníctva Slovenskej národnej rady pre veci vnútorné vydané 23. júna 1945, ktoré upravovali spôsoby nakladania s príslušníkmi nemeckej a maďarskej národnostnej menšiny na Slovensku. Vychádzali z princípu kolektívnej viny Nemcov a Maďarov, programovo ukotveného v tzv. Košickom vládnom programe vyhlásenom 5. apríla 1945, v ktorom československá vláda deklarovala zámer vysídliť príslušníkov týchto národnostných menšín z územia Československa a pretvoriť republiku na – slovami prezidenta Edvarda Beneša – *„štát Čechov a Slovákov a nikoho iného“*.

Smernice ustanovovali, že všetkých príslušníkov nemeckej menšiny, okrem antifašitov a členov národnostne zmiešaných manželstiev, je potrebné internovať v pracovných táboroch a pracovných útvaroch, hoci ich zaisťovanie a internácia prebiehala už od konca apríla 1945. Internácia prebiehala bez legislatívneho podkladu (nariadenia Slovenskej národnej rady), len na základe pokynov orgánov štátnej moci.

K samotnému vysídleniu Nemcov došlo na základe rozhodnutia veľmocí na postupimskej konferencii (17. júl2. august 1945), avšak ešte pred prijatím záverečných ustanovení konferencie dochádzalo k tzv. divokému odsunu. Z územia Slovenska tak 18.20. júla 1945 odsunuli na územie Rakúska 383 osôb internovaných v táboroch I. a II. v Petržalke, na základe rozkazu Oblastného veliteľstva Národnej bezpečnosti Bratislava I. č. 4418/45 zo 17. júla 1945. Na rozdiel od českých krajín, na Slovensku absentovali živelné prejavy nenávisti voči Nemcom a nedochádzalo k násilnostiam. Naproti tomu časté boli prejavy súcitu a benevolentnosti zo strany Slovákov (niekedy i zo strany zainteresovaných orgánov), pričom časť slovenskej verejnosti neskrývala svoj rezervovaný postoj k protinemeckým opatreniam.

## Poznámky


## Referencie

## Použitá literatúra
* .
* .

Kategória:Dejiny Slovenska
Pri dubníkoch

**Pri dubníkoch** alebo **Pri dubíkoch** je kóta nachádzajúca sa na východnom okraji poľa Nižné debričky v extraviláne mestskej časti Albínov (približne  východne od intravilánu), pri železničnej trati č. 192. Kóta leží v nadmorskej výške 122,9 m n. m., približne na 48°43’33” severnej geografickej šírky a 21°40’33” východnej geografickej dĺžky, na parcele registra C č. 4800 v katastrálnom území mesta Sečovce. Využíva sa ako trigonometrický bod pre podrobnú trianguláciu. Spadá do Trebišovskej tabule, ktorá je podcelkom Východoslovenskej roviny.

Kóta sa nachádza v krovinatom poraste pri železničnej trati. Označuje ju červeno-biela kovová tabuľka a kameň. V okolí kóty rastie slivka trnková (*Prunus spinosa*) a iné dreviny z rodu *[[Slivka (veľký rod)|Prunus]]*, ruža šípová (*Rosa canina*) a z bylín napr. praslička roľná (*Equisetum arvense*), pŕhľava dvojdomá (*Urtica dioica*), kapsička pastierska (*Capsella bursa-pastoris*) a rebríček obyčajný (*Achillea millefolium*). Približne  južne od kóty sa nachádza aj porast pálky širokolistej (*Typha latifolia*).

Kroviny poskytujú vhodné útočisko pre rôzne druhy spevavého vtáctva, napr. vrabec poľný (*Passer montanus*) a škovránok poľný (*Alauda arvensis*), bažanta obyčajného (*Phasianus colchicus*), poľné hlodavce ako zajac poľný (*Lepus europaeus*), myš domová (*Mus musculus*) či hraboš poľný (*Microtus arvalis*). Z väčších cicavcov sa v okolí vyskytuje líška hrdzavá (*Vulpes vulpes*) a srnec lesný (*Capreolus capreolus*), ktorého stáda schádzajú do tejto oblasti najmä v jesennom, zimnom a jarnom období.

## Referencie

## Použitá literatúra
* . Pozri: 
* 
* . Pozri: 
* 
* 
* 

Kategória:Východoslovenská rovina
Kategória:Sečovce
Chef

**Chef** môže byť:
* zastarano: šéf
*hlavný kuchár
*názov softvéru (a spoločnosti, ktorá ho vyvinula), pozri Chef (softvér)
*programovací jazyk, pozri Chef (programovací jazyk)
*film:
**indický film z roku 2017, pozri Chef (indický film)
**film USA z roku 2014, pozri Chef (film USA)

**Chef!** môže byť:
*britský televízny seriál z rokov 1993–1996, pozri Chef! (britský seriál)
*francúzsky dokumentárny film z roku 1999, pozri Chef! (dokumentárny film)

## Zdroje
Vyhniansky travertín

**Vyhniansky travertín** bola prírodná pamiatka v správe štátnej ochrany prírody Štiavnické vrchy.

Nachádza sa v katastrálnom území obce Vyhne v okrese Žiar nad Hronom v Banskobystrickom kraji. Územie bolo vyhlásené v roku 1986 na rozlohe 0,3565 ha. Ochranné pásmo nebolo určené. Na území pamiatky platí 4. stupeň ochrany. Nachádza sa v Chránenej krajinnej oblasti Štiavnické vrchy.

Predmetom ochrany bolo: *Ojedinelý krasový fenomén v mladotreťohorných vulkanitoch. Prvý krát v Európe tu boli popísané železité baktérie rodu Gallionella.*

## Pozri aj
* Kamenné more

## Externé odkazy
* Stránka o Vyhnianskom travertíne 
* 

Kategória:Vyhne
Kategória:Zrušené prírodné pamiatky na Slovensku
Červenica

**Červenica** môže byť:

*obec na Slovensku:
**obec v okrese Prešov, pozri Červenica (okres Prešov)
**skrátene: Červenica pri Sabinove
*dolina pri Plaveckom Podhradí a názov viacerých jaskýň v nej, pozri Červenica (Plavecké Podhradie)
*v zoológii:
**rod rýb z čeľade kaprovité, lat. Scardinius, pozri červenica (rod rýb)
**staršie alebo nárečovo: červenica ostrobruchá (=červenica obyčajná; lat. Scardinius erythrophthalamus)
*v botanike ľudovo zastarano: kapusta obyčajná hlávková červená

**Červenica** alebo **červenic** môže byť:
* nárečovo alebo v dávnej slovenčine:
**tmavoružová odroda hrozna, pozri červenica (hrozno)
**(obyčajne v množnom čísle) odroda červenkastých veľkých okrúhlych slivák, pozri červenice (slivka)
**červenkastá hlinitá pôda, pozri pod hlinitá pôda
**hrdzavočervená voda na močaristej pôde
*nárečovo aj:
**žena s červenými lícami alebo s červenými vlasmi, pozri pod žena, líca a vlasy
**červená krojová sukňa, pozri pod kroj a sukňa
*v dávnej slovenčine aj:
**odroda červených hrušiek
**červená krava, pozri pod krava
**červená vŕba, t.j. vŕba Salix x rubra

## Referencie
Michal Kemp

ThDr. **Michal Kemp** (* 18. september 1792, Sebechleby† 20. máj 1865, Ostrihom) bol slovenský rímskokatolícky kňaz, archidiakon, náboženský spisovateľ.

## Životopis
Michal Kemp pochádzal z mnohodetnej rodiny Juraja Kempa a Terézie, rodenej Holej. Narodil sa s bratom Matejom (dvojičky) ako ôsme dieťa v Sebechleboch. Vyrastal v slovenskom prostredí mestečka Sebechleby.

Od r. 1811 študoval filozofiu v Trnave, od r. 1813 teológiu v Ústrednom seminári v Pešti. Za kňaza ho vysvätili 26. augusta 1816. V r. 1818 sa stal študijným dozorcom v Pázmaneu vo Viedni, od r. 1827 knihovníkom Arcibiskupskej knižnice v Ostrihome. Postupne zastával tieto funkcie: v r. 1840 bratislavský kanonik, 2. júna 1845 ostrihomský katedrálny kanonik, v r. 1850 archidiakon novohradský, v r. 1853 titulárny opát, v r. 1859 titulárny prepošt, katedrálny archidiakon, monsignor.

## Dielo
*Adserta e disciplinis Theologicis, quae in Caesareo-Regia Scientiarum Universitate Vindobonensi pro summis in Theologia honoribus obtinendis defendet Michael Kempe C.R. Sublimioris educationis Presbyterorum ad. A. Augustinum Instituto Archi-Dioecesis Strigoniensis Presbyter Anno 1818. Mensis Januarii die 18.* (Dizertačná práca autora o teologických disciplínách na cisársko-kráľovskej univerzite vo Viedni, prednesená 18. januára 1818, Viedeň 1818, 16 s.). V práci *Memoria Basilicae Strigoniensis Anno 1856. Die 31. Augusti Consecratae* (Pamiatka konsekrácie ostrihomskej baziliky 31. augusta 1856, Pešť 1856) mal štúdiu: *Metropolitanum Capitulum Strigoniense* (Ostrihomská metropolitná kapitula, s. 107-192). Viac prác uverejnil v rôznych cirkevných časopisoch.

## Referencie


## Externé odkazy
**Metropolitanum Capitulum Strigoniense* – Kemp, Michal /943 105/
*Kemp, MichalDominikánsky knižný inštitút

Kategória:Slovenskí rímskokatolícki kňazi
Kategória:Slovenskí náboženskí spisovatelia
Kategória:Osobnosti zo Sebechlieb
Lykón

**Lykón** () môže byť:
* aténsky politik z rozhrania v 5. a 4. stor. pred Kr., pozri Lykón z Atén
* grécky filozof a matematik (pytagorejec) v 4. stor. pred Kr., pozri Lykón z Iasosu
* grécky filozof v 3. stor. pred Kr., pozri Lykón z Troady
Futsal na Stredoamerických hrách

**Futsal na Stredoamerických hrách** je futsalový turnaj, ktorý sa koná v rámci multišportového podujatia Stredoamerických hier. Organizuje ho Stredoamerická futbalová únia (UNCAF) v spolupráci so Stredoamerickou športovou organizáciou (ORDECA). Do programu hier bol futsalový turnaj prvýkrát zaradený na 7. stredoamerických hrách v roku 2001 v Guatemala City. Pravidelne sa organizuje od hier v roku 2013, zatiaľ iba v mužskej kategórii. Na každom z troch organizovaných turnajov zvíťazilo iné družstvo.

V roku 2017 sa mal popri mužskom organizovať aj ženský turnaj, za účasti troch družstiev. Po odstúpení družstva  sa turnaj napokon zrušil.

## Turnaje
### Zoznam

### Medailová bilancia družstiev

## Referencie

## Externé odkazy
* ORDECA na stránke Dominikánskeho olympijského výboru  
* Oficiálna stránka Stredoamerickej futbalovej únie 

## Zdroj
* Stredoamerické hry na futsalovom portáli futsalplanet.com
Antigonos z Karystosu (spisovateľ)

**Antigonos** () bol grécky spisovateľ, sochár a maliar v 3. storočí pred Kr.
 
Antigonos, rodák z eubójskeho mesta Karystos, žil v 3. storočí pred Kr. Bol zrejme totožný so sochárom a maliarom rovnakého mena. Okrem odborných diel o sochárstve a maliarstve, písal o rôznych podivuhodných javoch v prírode (paradoxografické dielo), ale jeho najvýznamnejším písomným dielom boli *Životopisy slávnych filozofov* (toto dielo ho preslávilo).

V tomto diele napísal životopisy filozofov Akadémie - Kratea, Krantora, Polemóna a svojho priateľa Arkesilaa, tiež životopis svojho učiteľa Menedéma a peripatetika Lykóna, životopisy skeptikov Pyrrhóna a Timóna a stoikov Zenóna a Dionysia. Veľkú pozornosť venoval literárnemu životu svojich filozofov, ich spoločným debatám a hostinám (symposiach), pričom sa nevyhýbal ani pikantným historkám. Mal tiež zmysel pre individuálny život svojich postáv, porozumenie pre ich osobné záľuby, ako o tom svedčia zachované zlomky z jeho diela citované v životopisnom diele *O osobnostiach filozofie* od Diogena Laertia a tiež u Athénaia. Jeho dielo bolo dôležitým prameňom, nielen pre historikov Akadémie, ale aj pre Hérakleida Lemba a Sótióna a pre Apollónida z Nikaie v jeho *Komentári k Timónovým Sillom* (silloi - pamflety na filozofov)
 
Antigonos ako sochár pôsobil na dvore pergamonského kráľa Attala I., kde spolu s Fyromachom, Epigonom a Stratonikom pracoval na reliéfoch Pergamonského oltára, diela oslavujúceho víťazstvo Attala nad Galmi. Rímsky spisovateľ Plinius vo svojom spise *O prírode* uvádza, že bol aj dobrým maliarom. 
 
## Referencie a bibliografia

 

Kategória:Spisovatelia starovekého Grécka
Kategória:Sochári starovekého Grécka
Kategória:Maliari starovekého Grécka
Guave

náhľad|Zrejúci plod
náhľad|Celý a rozrezaný plod
**Guave** alebo **guajava** je ovocie stromu *[[Psidium guajava]]* z čeľade myrtovité, pochádzajúceho z Južnej Ameriky, kde sú tieto plody veľmi obľúbeným ovocím. Odtiaľ sa pestovanie rozšírilo do ďalších oblastí tropického pásma (India, do Stredomoria a ďalej).

Plody majú guľovitý až hruškovitý tvar. Povrch býva hrboľatý alebo hladký, lesklý, husto pokrytý bodkami. Dužina plodu je žltkasto biela až červená, šťavnatá, výraznej vône. Chuťou pripomína figy a hrušky. Obsahuje množstvo malých tvrdých semien. Na Slovensko sa dováža nielen čerstvé, ale aj konzervované.

Ovocie guave obsahuje asi 15 % cukrov. Má vysoký obsah vitamínu Casi 5x viac než citróny alebo pomaranče, vitamínu A a značné množstvo vápnika. Nezrelé plody sú zelené, plne dozreté slamovo žlté. Zrelý plod sa ľahko poddá tlaku prstov.

## Obsah živín

## Referencie

*

Kategória:Tropické ovocie
Kategória:Ovocné stromy
Kategória:Myrtovité
Koňský pramen

**Koňský pramen** je prírodná pamiatka ev. č. 1787, ktorá sa nachádza v okrese Cheb približne 5,5 km od Mariánskych Lázní v údolí Chotěnovského potoka. Pamiatku spravuje Správa CHKO Slavkovský les.

## Ochrana
Predmetom ochrany sú vývery prírodnej uhličitej kyselky prevažne s horečnato až železnatým zložením. Geologický podklad tvorí amfibolit s vložkami pararuly. Pri botanickom prieskume boli zistené 4 druhy machorastov a 26 druhov cievnatých rastlín, neboli pozorované chránené druhy. Vlastný prameň je hydrouhličitanová vápenato-horečnatá slabo mineralizovaná studená kyselka o teplote približne 8°C a pH 5,3 s obsahom 2 197 mg voľného CO² na 1 liter. Výdatnosť prameňa je 19,8 litra/min. Pri prameni je umiestnená informačná tabuľa.

Podľa povesti sa v bažinatom okolí počas tridsaťročnej vojny utopil jazdný oddiel, čo malo dať pôvod názvu prameňa. Rovnaká povesť sa však traduje aj o Vlčích prameňoch pri Velkej Hleďsebe. V roku 1995 bola nad prameňom inštalovaná strieška, ktorá bola v roku 2003 rekonštruovaná, v lete roku 2015 však chýbala.

## Referencie

*

## Iné projekty

## Externé odkazy
* Informácie na webe taggmanager.cz 
* 

Kategória:Pramene v Mariánskych Lázňach
Kategória:Povodie Kosového potoka
Kategória:Chránené územia v okrese Cheb
Kategória:Chránená krajinná oblasť Slavkovský les
Motorový rušeň 702

**Motorový rušeň 702** (do roku 1988 niesol označenie ako rad **T 212.0**) je dvojnápravový rámový kapotovaný rušeň určený k ľahkému staničnému posunu, odvodený od rádu 700, vyvinutý v roku 1967 v ČKD Praha. Sériová výroba však prebiehala na Slovensku - v Turčianskych strojárňach Martin, a to v rokoch 1967 až 1971. Ich pôsobiskom sú železničné stanice a depa, kde obstarávajú posun. Vyskytujú sa tiež na vlečkách priemyselných podnikov. Niektoré stroje boli zrekonštruované na rady 797, 798 a 799.

## Popis
Na ráme rušňa je umiestnená kabína pre rušňovodiča, pred ktorou je zúžená kapota, v ktorej sa nachádza spaľovací motor a ďalšie komponenty. V ráme sú uložené dve nápravy, obe hnacie. Rušeň má prenos energie riešený cez mechanickú prevodovku, ktorou rušňovodič zaraďuje rýchlostné stupne predvoľbou - zaradí rýchlostný stupeň a až potom obsluhuje spojkový kohút (podrobnejšie - viď popis rady 700). Z prevodovky sa krútiaci moment prenáša na nápravy pomocou kĺbových hriadeľov.

## Historické rušne
* 702.005 (České dráhy, depo Valašské Meziříčí)
* 702.015 (Výtopna Zlíchov)
* 702.026 (Kolej-klub, depo Turnov)
* 702.062 (České dráhy, železničné múzeum v Olomouci)
* 702.069 (České dráhy, železničné múzeum Lužnej u Rakovníka)
* 702.520 (Národné technické múzeum, depozitár Chomutov)
* 702.581 (Výtopna Zdice)
* 702.680 (Retrolok, depo Horažďovice)
* 702.556 (Detská železnica Košice, o. z., Označenie TU29.2005) Rozchod 1000mm
* 702.001 (Historecke vozidlo odstavene v OSD Košice bez motoru ) 

## Literatúra
* 

## Externé odkazy
* Rušeň radu 702 (v atlase lokomotív)
* Rušeň radu 702 - Zelpage.cz 
* Rušeň radu 702 - Vlaky.net

## Zdroj

702
702
Medzinárodná kampaň za zrušenie jadrových zbraní

thumb|Logo
**Medzinárodná kampaň za zrušenie jadrových zbraní** (, skrátene ICAN) je globálna koalícia, ktorá sa snaží presadiť zmluvu o zákaze jadrových zbraní. ICAN bola založená roku 2007 a má 468 partnerských organizácií v 101 krajinách v roku 2017.

## Dejiny
Organizácia vznikla v Austrálii. Oficiálne bola založená roku 2007 vo Viedni. Zakladatelia organizácie boli inšpirovaní ohromným úspechom Medzinárodnej kampane za zákaz mín, ktorá zohrala pomocnú úlohu pri vyjednávaní dohovoru o zákaze protipechotných mín, *Ottawského dohovoru*. Od založenia sa snaží vybudovať silnú globálnu podporu zrušeniu jadrových zbraní. Vďaka spolupráci s Červeným krížom a ďalšími podobnými organizáciami dokázali zmeniť mienku o likvidácii jadrových zbraní.

V roku 2017 ICAN za svoje úsilie obdržala Nobelovu cenu za mier. Ocenená bola vďaka veľkému prínosu pri dosiahnutí *Zmluvy o zákaze jadrových zbraní*.

## Referencie


## Externé odkazy
* Oficiálna stránka
* Http://www.rozhlas.cz/plus/svet/_zprava/nobeluv-vybor-upozornil-na-nebezpeci-ocenil-mezinarodni-kampan-za-zruseni-jadernych-zbrani--1761186

## Zdroj

Kategória:Medzinárodné organizácie
Kategória:Ženeva
Kategória:Nositelia Nobelovej ceny za mier
Kategória:2007
Carlos Filipe Ximenes Belo

**Carlos Filipe Ximenes Belo** SDB (* 3. február 1948, Wailakama, Východný Timor) je východotimorský katolícky biskup a salezián, apoštolský administrátor diecézy Dili v rokoch 19882002. 

V roku 1996 dostal spoločne s José Ramosom-Hortom Nobelovu cenu mieru za „prispenie k mierovému riešeniu východotimorského konfliktu“.

## Referencie

## Externé odkazy
* Carlos Belo na nobelprize.org

## Zdroj

Kategória:Východotimorskí biskupi
Kategória:Saleziáni
Kategória:Nositelia Nobelovej ceny za mier
Kategória:Sexuálne škandály rímskokatolíckych duchovných
Scopus

thumb|Logo
**Scopus** je multidisciplinárna bibliografická, citačná a abstraktová databáza prevádzkovaná vydavateľstvom Elsevier prostredníctvom siete internet. Patrí medzi najväčšie databázy svojho druhu na svete. 

Databáza je pomenovaná po vtákovi druhu *[[Scopus umbretta]]* známom svojimi vynikajúcimi navigačnými schopnosťami.

## Dejiny
Funguje od roku 2004. Rýchlo prenikla do povedomia knižníc, univerzít a výskumných inštitúcií a stala sa konkurenciou dovtedy dominujúcej bibliografickej databázy Web of Science prevádzkovanej spoločnosťou Clarivate.

## Pokrytie
V roku 2023 obsahoval Scopus približne 43 400 titulov časopisov. Z nich bolo 27 950 aktívnych titulov a približne 15 450 neaktívnych titulov (často predchodcov tých aktívnych); a viac než 292 000 kníh. Sleduje tiež obsah viac než 50 000 vydavateľov s otvoreným prístupom alebo repozitárov. V roku 2023 obsahovala databáza 90,6 miliónov záznamov a viac ako 1,2 miliardy citovaných odkazov, najstaršie z roku 1788. Databáza tiež obsahuje 49,2 miliónov patentov.

Komisia Content Selection & Advisory Board zložená z odborníkov v rôznych odboroch zriadená v roku 2006 sa zaoberá transparentným výberom obsahu a politikou pokrytia rôznych vedných disciplín a zdrojov. Jej hlavnou úlohou je vyhodnotiť a určiť, ktoré vedecké časopisy spĺňajú kritériá kvality aby mohli byť zaradené do Scopusu a zároveň prehodnocujú stav sledovaných titulov. Tie, ktoré predstali spĺňať jeho kritériá sú z databázy vylúčené, resp. nie sú ďalej sledované.

V roku 2014 sa v databáze nachádzalo 72 slovenských vedeckých časopisov.

## Prístup
Databáza je bez predplatného prístupná len vo veľmi obmedzenej forme. Plný prístup k nej je licencovaný a spoplatnený. Databáza je súčasťou väčšieho balíka služieb SciVerse. Na Slovensku k nej majú prístup univerzity a akademické inštitúcie. Prístup pre verejnosť zabezpečuje CVTI.

## Referencie


## Pozri aj
* Web of Science

## Externé odkazy
* Scopus Preview - domovská stránka databázy

Kategória:Bibliografické databázy
Ladislav Hubenák

Prof. JUDr. PhDr. **Ladislav Hubenák**, DrSc. (* 27. október 1928, Horša - † 31. január 2018, Bratislava) bol slovenský právnik a vysokoškolský pedagóg. Patril medzi popredných slovenských právnych historikov. Vo svojej práci sa zameriaval na dejiny práva a dejiny štátu a práva v Česko-Slovensku a na Slovensku.

## Životopis
Narodil sa v obci Horša, ktorá je v súčasnosti už mestskou časťou mesta Levice. V roku 1952 úspešne absolvoval právo na Právnickej fakulte Univerzity Komenského v Bratislave, pričom následne začal na tejto fakulte pôsobiť ako pedagóg. Patril k žiakom významného profesora Štefana Lubyho, no občianskemu právu sa nezačal napriek tomu intenzívnejšie venovať. V roku 1960 absolvoval štúdium aj na Filozofickej fakulte Univerzity Komenského, pričom na tejto fakulte získal v roku 1962 aj titul kandidát vied (CSc.) z histórie. V roku 1962 sa stal na šesť rokov riaditeľom Ústredného štátneho archívu v Bratislave. O tri roky neskôr habilitoval na Filozofickej fakulte na docenta, taktiež z histórie. V roku 1978 získal na Slovenskej akadémii vied titul doktor vied (DrSc.) z histórie. Od roku 1977 pôsobil taktiež na Ministerstve školstva ako riaditeľ odboru vysokých škôl. V roku 1978 bol vymenovaný za profesora v odbore česko-slovenské dejiny. V priebehu svojej kariéry pôsobil ako externý pedagóg postupne na viacerých vysokých školách ako napr. Právnickej fakulte Masarykovej univerzity v Brne, Právnickej fakulte Univerzity Mateja Bela v Banskej Bystrici (kde istý čas pôsobil aj ako garant štúdia), Právnickej fakulte Univerzity Pavla Jozefa Šafárika v Košiciach, Akadémii Policajného zboru v Bratislave, neskôr na Fakulte práva Paneurópskej vysokej školy, či ako vedecký pracovník na Ústave štátu a práva Slovenskej akadémie vied. Postupne sa prepracoval na významného právneho historika. Vďaka svojej činnosti získal viacero domácich, ako i zahraničných ocenení .

## Publikačná činnosť
Ladislav Hubenák napísal počas svojej pedagogickej činnosti viac ako 30 kníh a stovky odborných článkov.
* L. Hubenák *Rasové zákonodarstvo na Slovensku (1939-1945)*, Univerzita Komenského, 2003
* L. Hubenák *Nekorunovaný kráľ Európy F.M.Voltaire*, Univerzita Mateja Bela, 2004
* P. Mosný, L. Hubenák *Dejiny štátu a práva na Slovensku*, Aprilla, 2008 
* L. Hubenák *[[Lexikón právnych dejín Slovenska]]*, Wolters Kluwer, 2014

## Referencie

## Zdroje
* Rozhovor a životopis Ladislava Hubenáka 

Kategória:Slovenskí právnici
Kategória:Slovenskí univerzitní profesori
Kategória:Absolventi Právnickej fakulty Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Vyučujúci na Právnickej fakulte Paneurópskej vysokej školy
Kategória:Vyučujúci na Právnickej fakulte Univerzity Mateja Bela v Banskej Bystrici
Kategória:Vyučujúci na Právnickej fakulte Univerzity Pavla Jozefa Šafárika v Košiciach
Kategória:Osobnosti z Levíc
Kapusta obyčajná ružičková

náhľad|Ružičkové kely na poli

**Kapusta obyčajná ružičková** alebo **ružičkový kel** (lat. *Brassica oleracea* var. *gemmifera*; ďalšie názvy pozri nižšie) je taxón z druhu kapusta obyčajná.

## Názvy
Slovenské názvy sú: **ružičkový kel**, **kel ružičkový**, **kapusta obyčajná ružičková**, **kapusta ružičková**, **ružičková kapusta**, **kapusta púčková**, **púčková kapusta**, **kel púčkový**, **púčkový kel**; zastarano: *kapusta obyčajná pupencová*, *kapusta pupencová*, *pukovica*, *kel pupencový*, *(kelové) šprosle*, *kapusta pukonosná* .

Vedecké názvy sú: Brassica oleracea var. gemmifera, Brassica oleracea convar. gemmifera, Brassica oleracea skupina Gemmifera, Brassica oleracea Skupina Gemmifera, Brassica oleracea Skupina Brussels Sprouts, Brassica oleracea cv. group Brussels Sprouts, Brassica oleracea subsp. oleracea convar. gemmifera, Brassica oleracea convar. gemmifera var. gemmifera, Brassica oleracea ssp. capitata convar. gemmifera (var. gemmifera + var. polycephala), Brassica oleracea ssp. capitata var. gemmifera, Brassica oleracea subsp. gemmifera, Brassica oleracea var. bullata subvar. gemmifera, Brassica gemmifera, Brassica oleracea convar. fruticosa var. gemmifera, Brassica oleracea convar. oleracea var. gemmifera, Brassica oleracea gemmifera, Brassica oleracea var. polycephala, Brassica oleracea subsp./var. gemmifera

## Charakteristika
Pestuje sa po celom svete. Významná je táto rastlina najmä v západnej a strednej Európe, Japonsku a severnej Amerike.

Charakteristickým znakom je fakt, že na stonke tejto rastliny najprv vyrastajú po bokoch (aj na vrchu) veľké od seba vzdialené listy s dlhými stopkami a následne v každom mieste stonky, kde sa začína stopka takéhoto listu (teda v tzv. pazuchách listov), vyrastie aj jedna malá viac-menej uzavretá 1 – 5 cm listová hlávka (vlastne púčik so zakrpatenou osou), nazývaná (listová) ružička. Okrem toho pri niektorých kultivaroch vzniká voľná veľká listová hlávka aj na vrchole stonky. Na jednej stonke je teda nakoniec popri klasických stonkových listoch aj veľký počet (25-55) listových ružičiek a prípadne aj jedna veľká kvázi-hlávka na vrchole. Kapusta obyčajná ružičková je dvojročná bylina; kvitne až na druhý rok, keď dosahuje výšku 80 cm až 1,2 m. Stonky sú mierne skrátené, častejšie predĺžené (v každom prípade nie až tak skrátené ako napr. pri hlávkovej kapuste), sú priame, tuho dužinaté, neskôr mierne drevnatejú, sú 2-5 mm hrubé. Stonkové listy majú oválne až lýrovité čepele, ktoré bývajú trochu pľuzgiernaté. Vegetačná doba je väčšinou 150 až 160 dní. Existujú formy, ktoré sú celé zelené, formy, ktoré sú celé fialovo červené, a formy, ktoré majú síce zelené čepele, ale fialovo červené stonky, stopky a žily listov. Z iného hľadiska sa rozlišujú skoré a neskoré formy. Konzumujú sa (v surovom alebo varenom stave) ružičky ako zelenina, ale rastlina (aj listy) slúži aj ako krmovina. Ružičky sú vhodné na zmrazovanie.

## Referencie

Kategória:Kapustovité
Kapusta obyčajná kalerábová

náhľad|Kaleráb biely
**Kapusta obyčajná kalerábová** alebo **kaleráb** (lat. *Brassica oleracea* var. *gongylodes*; ďalšie názvy pozri nižšie) je taxón z druhu kapusta obyčajná.

## Názvy
Slovenské názvy sú: **kaleráb**, **kapusta obyčajná kalerábová**, **kapusta kalerábová**, **kaleráb kŕmny**.

Vedecké názvy sú: Brassica oleracea var. gongylodes (staršie písané aj: gongyloides), Brassica oleracea convar. gongylodes, Brassica oleracea convar. caulorapa, Brassica oleracea var. caulorapa, Brassica oleracea skupina Gongylodes, Brassica oleracea Skupina Kohlrabi, Brassica oleracea Skupina Gongylodes, Brassica oleracea subsp. gongylodes, Brassica oleracea cv. group [cv. Group] Kohlrabi, Brassica rupestris subsp. gongylodes, Brassica rupestris var. gongyloides, Brassica oleracea subsp. oleracea convar. gongylodes, Brassica oleracea convar. acephala var. gongylodes, Brassica oleracea ssp. capitata (convar. acephala) var. gongylodes, Brassica gongylodes, Brassica caulorapa, Brassica oleracea ssp. caulo-rapa, Brassica oleracea subsp. caulorapa, Brassica oleracea caulorapa, Brassica oleracea gongyloides, Brassica oleracea gongylodes, Brassica oleracea var. rapa, Brassica oleracea subsp./var. gongylodes podskupina caulo-rapa.

## Charakteristika
Pestuje sa po celom svete, vrátane pohorí v trópoch. Stredozemné more a západná Európa sú však hlavnými oblasťami pestovania.

Pestuje sa v troch formách: skorej, poloneskorej a neskorej. Hlavným charakteristickým znakom všetkých kalerábov je fakt, že stonka je skrátená a zároveň valcovitá, oválna (elipsoidná) až guľovitá či plocho guľovitá (teda zvrchu sploštená). Nazýva sa hľuza alebo buľva. Je 100 – 150 mm veľká a vyrastajú z nej listy (to, čo sa bežne konzumuje, teda nie je plod kalerábu, ale jeho stonka). Hľuza máva na povrchu (sivo- alebo žlto-) zelenú farbu (tzv. **kaleráb biely**) alebo fialkastú až fialovomodrú farbu (tzv. **kaleráb modrý**). Vnútri je hľuza biela, pri niektorých kultivaroch drevnatie (nedrevnatie najmä pri plocho guľovitých hľuzách, a menej drevnatie pri modrých a neskorých formách). Kaleráb je dvojročná bylina - v prvom roku vytvára hľuzu s listami, v druhom roku kvitne a dosahuje od 20 do 90 cm (obyčajne 50 – 70 cm). Listy majú dlhé nezhrubnuté stopky. Listová čepeľ je podlhovastá, elipsovitá až okrúhlastá, plochá, okraj nepravidelne vykrajovane zúbkatý až laločnatý, niekedy vlnitý, zriedkavo kučeravý. Vegetačná doba je 80 až 150 dní. Hľuzy a niekedy aj listy sa konzumujú ako zelenina (v surovom alebo varenom stave) a zároveň je kaleráb dôležitá krmovina.

## Referencie

Kategória:Kapustovité
Motorový rušeň 703

**Motorový rušeň 703** (do roku 1988 niesol označenie ako rad **T 212.1**) je malý dvojnápravový dieselový rušeň. Je určený pre posun v depách, staničný posun a pre vlečkovú prevádzku.

## Výroba
Rušne radu 703 boli vyrábané v Turčianskych strojárňach Martin v rokoch 1972 až 1979. Prototyp bol postavený už v roku 1969. Pre Česko-slovenské štátne dráhy a česko-slovenské priemyselné podniky bolo vyrobených celkom 224 kusov, ďalších 12 strojov bolo určených pre pražské metro.

## Konštrukcia
Aj keď stroje rady 703 vyzerajú takmer zhodne ako staršie verzie 700 alebo 702, sú výrazne vylepšené. Pod zúženou kapotou pred stanovišťom rušňovodiča je umiestnený naftový dvanásťvalcový motor Tatra, ktorý prenáša krútiaci moment cez hydrodynamickú prevodovku a nápravové prevodovky. Riadenie rušňa je tak odlišné oproti starším typom s mechanickou prevodovkou, keďže rýchlostné stupne sa radia automaticky v závislosti od otáčok motora.

Stanovište rušňovodiča je umiestnené na konci robustného rámu a je prístupné dverami zozadu. Okolo kapôt sú úzke ochodze.

## Historické rušne
* 703.050 (České dráhy, depo Valašské Meziříčí)
* 703.507 (Klub historie kolejové dopravy Praha, železniční muzeum Kněževes)

## Referencie

## Literatúra
* 

## Externé odkazy
* Rušeň radu 703 (v atlase lokomotív)
* Rušeň radu 703 - Vlaky.net
* Fotogaléria radu 703 - Zelpage.cz

## Zdroj

703
703
Corpus delicti (rozlišovacia stránka)

**Corpus delicti** alebo **Corpus Delicti** môže byť:

* v práve: usvedčujúci dôkaz, pozri corpus delicti
* vo filme: československý film z roku 1991, pozri Corpus delicti (film)
* v hudbe: francúzska gotickorocková hudobná skupina, pozri Corpus Delicti (skupina)
* fakultný časopis vydávaný Právnickou fakultou Trnavskej univerzity v Trnave, pozri Corpus Delicti (časopis)
SAFTRA photonics

**SAFTRA photonics, s.r.o.** je slovenská technologická spoločnosť zaoberajúca sa výskumom a vývojom v oblasti fotoniky, nanotechnológií a biomedicíny. Spoločnosť vznikla 4. septembra 2014 ako spin-off spoločnosť Univerzity Pavla Jozefa Šafárika v Košiciach  v prostredí výskumného tímu profesora biofyziky Pavla Miškovského,  ktorý je  riaditeľom a technologickým riaditeľom spoločnosti.

Spoločnosť vyvinula a patentovala originálnu technológiu PickMol umožňujúcou detekciu stopových koncentrácií organických molekúl v životnom prostredí a s uplatnením predovšetým v oblasti monitorovania znečistenia vody, kvality potravín a detekcii patogénov. Spoločnosť je členom Európskej výskumnej infraštruktúry pre zobrazovacie technológie v biologických a biomedicínskych vedách (*European Research Infrastructure for Imaging Technologies in Biological and Biomedical Sciences*, skrátene *Euro-Bioimaging*).

V roku 2017 spoločnosť získala hlavnú cenu v 7. ročníku súťaže Startup Awards 2017 za projekt NanoScreen, ktorý sa venuje vývoju prenosného senzora na detekciu perzistentných organických polutantov (POP) vo vodnom prostredí a potravinách..

## Projekty
Projekty realizované spoločnosťou:
* https://www.saftra-photonics.org/important-projects/

## Referencie

## Externé odkazy
* Oficiálny web
* Stránka na sociálnej sieti LinkedIn

Kategória:Podniky na Slovensku
Kategória:Podniky založené v 2014
Kategória:Prírodovedecká fakulta Univerzity Pavla Jozefa Šafárika v Košiciach
Viliam Alexander

**Viliam Alexander** (holandsky: Willem-Alexander Claus George Ferdinand; * 27. apríl 1967, Utrecht, Holandsko) je holandský kráľ, ktorý nastúpil na trón po abdikácií jeho matky Beatrix v roku 2013.

## Životopis
Narodil sa v Utrechte ako najstaršie dieťa budúcej kráľovnej Beatrix a nemeckého grófa Clausa van Amsberga. Po nástupe svojej matky na trón 30. apríla 1980 sa stal sa princom oranžským. 

Chodil na verejnú základnú a strednú školu, slúžil v Koninklijke Marine a študoval históriu na Universiteit Leiden. 

Willem-Alexander sa zaujíma o šport a o medzinárodné riešenia vo vodohospodárstve. Do svojho nástupu na trón bol členom Medzinárodného olympijského výboru (1998 - 2013), predsedom Poradného výboru pre vodu ministra infraštruktúry a životného prostredia] (2004-2013)  a predsedom Poradného výboru generálneho tajomníka OSN pre vodu a hygienu (2006 - 2013).  Vo svojich päťdesiatich rokoch je momentálne druhým najmladším monarchom v Európe po Filipovi VI. zo Španielska.

V roku 2002 sa oženil sa s Máximou Zorreguietou Cerruti a majú tri dcéry: 
* Catharina-Amalia (* 12. december 2003)
* Alexia Juliana (* 26. jún 2005)
* Ariane Wilhelmina (* 10. apríl 2007)

## Referencie


## Iné projekty

## Externé odkazy
* Oficiálna stránka

## Zdroj

Kategória:Králi Holandska
Kategória:Oranžsko-nasavská dynastia
Kategória:Protestantskí panovníci
Kategória:Princovia
Kategória:Osobnosti z Utrechtu
Kategória:Rytieri veľkokríža Radu za zásluhy Talianskej republiky
Kategória:Nositelia Radu Vitolda Veľkého
Kategória:Nositelia Radu kríža zeme Panny Márie
Kategória:Nositelia Radu holandského leva
Kategória:Nositelia veľkokríža Radu čestnej légie
Kategória:Rytieri veľkokríža Radu Izabely Katolíckej
Kategória:Nositelia Radu troch hviezd
Kategória:Rytieri Rádu slona
Jaroslav Filo

Prof. JUDr. **Jaroslav Filo**, CSc. (* 6. máj 1927, Tuchyňa – † 27. december 1989, Bratislava) bol slovenský právnik a vysokoškolský pedagóg. Patril medzi popredných odborníkov na pracovné právo. Je historicky najdlhšie pôsobiacim dekanom Právnickej fakulty Univerzity Komenského v Bratislave.

## Životopis
Narodil sa v obci Tuchyňa v okrese Ilava. Gymnázium vyštudoval v Trenčíne. V roku 1951 úspešne ukončil štúdium práva na Právnickej fakulte Univerzity Komenského v Bratislave. Už počas štúdia sa stal tajomníkom Právnickej fakulty, v roku 1951 dokonca tajomníkom celej Univerzity Komenského v Bratislave. Na škole zostal pracovať, pričom v roku 1964 začal pôsobiť na Katedre správneho a pracovného práva Právnickej fakulty. V roku 1967 habilitoval na docenta v odbore pracovné právo. V roku 1970 sa stal vedúcim Katedry pracovného a roľníckodružstevného práva. V odbore pracovné právo získal v roku 1972 titul kandidát vied (CSc.). V tom istom roku bol zvolený za dekana Právnickej fakulty, pričom na tomto poste zotrval až do roku 1985. V roku 1975 sa stal tzv. mimoriadnym profesorom. Počas svojho pôsobenia sa postupne stal popredným predstaviteľom odboru pracovné právo, súčasne sa venoval teórii výchovy k robotníckemu povolaniu  .

Bol členom pracovnej komisie Legislatívnej rady federálnej vlády pre pracovné právo a sociálne zabezpečenie. Súčasne pôsobil v rôznych komisiách a poradných orgánoch v rámci federálneho ministerstva práce a  ministerstva spravodlivosti. Pôsobil taktiež v Československej akadémii vied, kde bol členom Vedeckého kolégia pre štát a právo a komisie pre ekonómiu a právo. Okrem toho bol v redakciách rôznych právnických časopisov. Pôsobil taktiež ako poslanec Slovenskej národnej rady.

## Publikačná činnosť
* *Príprava na povolanie v učebnom a pracovnom pomere*
* *Konkludentné právne úkony pri skončení pracovného pomeru*
* *Umiestňovanie absolventov stredných odborných škôl a vysokých škôl v systéme rozmiestňovania pracovných síl v ČSSR*
* *Pracovný pomer ako forma výchovy z povolania*
* *Niekoľko poznámok k vymedzeniu pojmu pracovné podmienky*
* *Československé pracovné právo*

## Referencie

## Zdroje
* Životopis Jaroslava Fila 

Kategória:Slovenskí právnici
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Dekani Právnickej fakulty Univerzity Komenského
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Poslanci SNR
Kategória:Osobnosti z Tuchyne
Rallye Dakar 2018

**Rallye Dakar 2018** bol 40. ročník prestížneho podujatia, ktoré sa konalo v Južnej Amerike.

Vytrvalostné preteky začali 6. januára v peruánskom meste Lima a skončili 20. januára v meste Córdoba. Trať viedla okrem Peru tiež územím Bolívie a Argentíny a na štart sa už tradične postavili jazdci motocyklov, štvorkoliek, automobilov, špeciálov a kamiónov.

## Etapy

## Slovenskí účastníci
Slovensko v tomto ročníku reprezentoval iba Štefan Svitko ml., ktorý pretekal na motocykli KTM. Tím Slovnaft Rally Team tvorili Zlatko Novosád, Maroš Kubačka, Dominik Guláš a Dominik Žažo, ktorí tvorili zázemie pre Štefana. Po ťažkom páde v 10. etape bol nútený pre veľké bolesti odstúpiť.

## Referencie

## Pozri aj
* Rallye Dakar

## Externé odkazy
* Info o Dakare a Štefanovi Svitkovi
* Podrobné výsledky etáp
* Prehľad etáp
* Blog Štefana Svitka

## Zdroj
* Oficiálna stránka súťaže

Kategória:Rallye Dakar
Chránené vtáčie územie Dolné Považie

**Chránené vtáčie územie Dolné Považie** vzniklo ako útočisko pre vzácne a ohrozené druhy vtáctva ako jedno z typov chráneného územia členskej krajiny Európskej únie s názvom NATURA 2000.

Územie bolo vyhlásené vládou Slovenskej republiky dňa 15. novembra 2006 nadobudla účinnosť vyhláška Ministerstva životného prostredia Slovenskej republiky č. 593/2006 Z.z. Výmera chráneného územia predstavuje  a nachádza sa na území okresov Nové Zámky a Komárno a katastrálnych území Jatov, Rastislavice, Tvrdošovce, Šurany, Mlynský Sek (obec Lipová), Dolný Ohaj, Veľké Lovce, Palárikovo, Nitriansky Hrádok, Bánov, Bešeňov, Nové Zámky, Branovo, Dvory nad Žitavou, Zemné, Andovce, Komoča, Kolárovo, Nesvady, Bajč, Imeľ, Bohatá (časť mesta Hurbanovo), Vrbová nad Váhom, Hurbanovo, Martovce, Svätý Peter, Komárno. 

## Dôvod ochrany
Predmetom ochrany sú nasledujúce druhy vtákov: 

* **kritériové druhy**: ľabtuška poľná (*Anthus campestris*), kaňa močiarna (*Circus aeruginosus*), krakľa belasá (*Coracias garrulus*), ďateľ hnedkavý (*Dendrocopos syriacus*) a strakoš kolesár (*Lanius minor*)

* ostatné významné druhy: rybárik riečny (*Alcedo atthis*), prepelica poľná (*Coturnix coturnix*), sokol kobcovitý (*Falco vespertinus*), pipíška chochlatá (*Galerida cristata*), pŕhľaviar čiernohlavý (*Saxicola rubecola*) a penica jarabá (*Sylvia nisoria*)

## Referencie

## Externé odkazy
* Sprievodca chránenými vtáčimi územiami na Slovensku, Nitriansky kraj (pdf)

Dolné Považie
Kategória:Chránené územia v okrese Komárno
Kategória:Chránené územia v okrese Nové Zámky
Kategória:Andovce
Kategória:Bajč
Kategória:Bánov (okres Nové Zámky)
Kategória:Bešeňov
Kategória:Branovo
Kategória:Dolný Ohaj
Kategória:Dvory nad Žitavou
Kategória:Hurbanovo
Kategória:Imeľ
Kategória:Jatov
Kategória:Kolárovo
Kategória:Komárno
Kategória:Komoča
Kategória:Lipová (okres Nové Zámky)
Kategória:Martovce
Kategória:Nesvady
Kategória:Nitriansky Hrádok
Kategória:Nové Zámky
Kategória:Palárikovo
Kategória:Rastislavice
Kategória:Svätý Peter (okres Komárno)
Kategória:Šurany
Kategória:Tvrdošovce
Kategória:Veľké Lovce
Kategória:Vrbová nad Váhom
Kategória:Zemné
Quentin Bryceová

**Quentin Alice Louise Bryceová** (rodená **Strachanová**; * 23. december 1942, Brisbane, Austrália) je austrálska právnička a politička, bývalá generálna guvernérka Austrálie.

## Kariéra
Väčšinu svojej kariéry strávila v školstve, v roku 1968 bola ako prvá žena v histórii prijatá medzi učiteľov na University of Queensland, kde pôsobila do roku 1983.

Roku 2003 bola vymenovaná guvernérkou štátu Queensland vo funkcii do roku 2008. 13. apríla 2008 ju premiér Kevin Rudd menoval po formálnom súhlase Jej Veličenstva Alžbety II. generálnou guvernérkou Austrálie.

5. septembra 2008 zložila prísahu a nahradila svojho predchodcu Michaela Jefferyho ako prvá žena na tomto poste. Funkciu vykonávala do 28. marca 2014, kedy zložil prísahu jej nástupca Sir Peter Cosgrove.

## Referencie

*

## Iné projekty

Kategória:Austrálski právnici
Kategória:Austrálske političky
Kategória:Generálni guvernéri
Kategória:Osobnosti z Brisbane
Kapusta obyčajná hlúbová

náhľad|Kapusta obyčajná hlúbová
náhľad|Kapusta obyčajná hlúbová (modrá forma) 
náhľad|Kapusta obyčajná hlúbová
**Kapusta obyčajná hlúbová** alebo **hlúbová kapusta** (lat. *Brassica oleracea* var. *medullosa*; ďalšie názvy pozri nižšie) je taxón z druhu kapusta obyčajná.

## Názov
Slovenské názvy sú: **hlúbová kapusta** , **kapusta obyčajná hlúbová** , **kŕmny kel dreňový** , **kŕmny kel, kel kŕmny** , **kŕmna kapusta** , **dreňový kel** , (?) **kel dreňový**, **kravský kel hlúbový** , **kravský kel dreňový** .

Vedecké názvy sú: Brassica oleracea var. medullosa , Brassica oleracea skupina Medullosa , Brassica oleracea Skupina Merrowstem Kale , Brassica oleracea Skupina Medullosa , Brassica oleracea cv. group Merrowstem Kale , Brassica oleracea convar. acephala var. medullosa , Brassica oleracea ssp. capitata (convar. acephala) var. medullosa , Brassica oleracea var. acephala subvar. medullosa , Brassica oleracea subsp./var. acephala podskupina medullosa , Brassica oleracea medullosa 

## Charakteristika
Pestuje sa v miernych oblastiach Eurázie, severnej Ameriky a Austrálie .

Výzorom je táto kapusta prechodom medzi listovým kelom (Brassica oleracea var. viridis) a kalerábom (Brassica oleracea var. gongylodes) a pravdepodobne aj vznikla krížením týchto dvoch rastlín. Je to dvojročná bylina, teda kvitne až na druhý rok. Stonka je predĺžená (1,3 m, maximálne 2 m), nezdrevnatená, silno zhrubnutá (hrúbka stonky: 10 alebo viac cm), nerozkonárená, listy sú primárne na jej vrchole. Spomínaným zhrubnutím stonky sa rastlina odlišuje od listového kelu, pričom ale treba dodať, že pri zemi je stonka tenká a okrem toho existujú aj prechodné formy kapusty obyčajnej hlúbovej k listovému kelu, ktoré majú relatívne tenkú stonku. Farba stonky je buď zelená (tzv. **kŕmny kel dreňový biely**) alebo fialová (tzv. **kŕmny kel dreňový modrý**). Listy sú veľké, stopkaté, mäsité, s ponorenou žilnatinou. Čepeľ dolných a stredných stonkových listov je lýrovito perovitá, s koncovým veľkým široko elipsovitým až okrúhlastým úkrojkom, na okraji zvlnená. Zo všetkých variet kapusty obyčajnej má kapusta obyčajná hlúbová najväčšie kvety. Používa sa najmä ako krmovina (listy aj stonka sú krmovina najmä pre hovädzí dobytok), ale aj ako zelenina. 

## Zdroje

Kategória:Kapustovité
Kŕmna kapusta

**Kŕmna kapusta** alebo **kapusta kŕmna** :
*kapusta obyčajná kŕmna (*Brassica oleracea* var. *ramosa*)
*hlávková kapusta (*Brassica oleracea* var. *capitata*) ako krmovina , pozri pod kapusta obyčajná hlávková
*kŕmny kel 

## Poznámka
Všeobecne sú z druhu kapusta obyčajná typickými krmovinami tieto taxóny: listový kel (Brassica oleracea var. viridis), kučeravý kel (Brassica oleracea var. sabellica (vrátane selenisia)), hlúbová kapusta (Brassica oleracea var. medullosa), kapusta obyčajná kŕmna (Brassica oleracea var. ramosa) a kaleráb (Brassica oleracea var. gongylodes). 

## Referencie
Srnka

**Srnka** môže byť:

* zdrobnenina slova srna
* priezvisko, pozri Srnka (priezvisko), napr.:
** Jozef Srnka (1808 – 1853), evanjelický kňaz, básnik, národný buditeľ
** Jiří Srnka (1907 – 1982), český hudobný skladateľ
** Miroslav Srnka (* 1975), český hudobný skladateľ a muzikológ

## Pozri aj
* srna
* srnec
Kŕmny kel

**Kŕmny kel** alebo **kel kŕmny** môže byť:
* *Brassica oleracea* convar. *acephala* (t.j. acephala v najširšom zmysle) , pozri časť Systematika v článku kapusta obyčajná
* listový kel (*Brassica oleracea* var. *viridis* (príp. vrátane *palmifolia*)) + kapusta obyčajná hlúbová (*Brassica oleracea* var. *medullosa*), inak povedané: *Brassica oleracea* convar. *acephala* okrem *Brassica oleracea* var. *sabellica/selenisia* , pozri listový kel, kel palmový a kapusta obyčajná hlúbová
* listový kel (*Brassica oleracea* var. *viridis* (príp. vrátane *palmifolia*)) + kučeravý kel (*Brassica oleracaea* var. *sabellica/selenisia*), inak povedané: *Brassica oleracea* convar. *acephala* okrem *Brassica oleracea* var. *medullosa* , pozri listový kel, kel kučeravý (sabellica), Brassica oleracea var. selenisia a kel palmový
* kapusta obyčajná hlúbová (*Brassica oleracea* var. *medullosa*) + kapusta obyčajná kŕmna (*Brassica oleracea* var. *ramosa*), pozri kapusta obyčajná hlúbová a kapusta obyčajná kŕmna
* kapusta obyčajná hlúbová (*Brassica oleracea* var. *medullosa*) , pozri kapusta obyčajná hlúbová
* listový kel (*Brassica oleracea* var. *viridis*) , pozri listový kel

## Poznámka
Pozri poznámku v článku kŕmna kapusta.

## Referencie
Kapusta obyčajná kŕmna

náhľad|Kapusta obyčajná kŕmna
**Kapusta obyčajná kŕmna** alebo **kŕmna kapusta** (lat. *Brassica oleracea* var. *ramosa*; ďalšie názvy pozri nižšie) je taxón z druhu kapusta obyčajná.

## Názvy
Slovenské názvy sú: **kŕmna kapusta**, **kapusta kŕmna**, **kapusta obyčajná kŕmna**, **tisíchlavý kel**, **kel tisíchlavý** (o tisíchlavom keli pozri nižšie).

Vedecké názvy sú: Brassica oleracea var. ramosa, Brassica oleracea var. racemosa, Brassica oleracea convar. ramosa, Brassica oleracea skupina Ramosa, Brassica oleracea Skupina Thousand Head Kale, Brassica oleracea Skupina Ramosa, Brassica oleracea cv. group Thousand-headed Kale, Brassica oleracea var. frutescens, Brassica oleracea var. silvestris f. ramosa, Brassica oleracea subsp. oleracea convar. ramosa, Brassica oleracea ssp. oleracea var. silvestris f. ramosa, Brassica oleracea convar. fruticosa var. ramosa, Brassica oleracea ssp. capitata (convar. fruticosa) var. ramosa, Brassica oleracea convar. oleracea var. ramosa, Brassica oleracea subsp./var. acephala podskupina millecapitata, Brassica oleracea fruticosa, Brassica oleracea ramosa, Brassica oleracea var. millecapitata (porov. nižšie), Brassica oleracea millecapitata (porov. nižšie).

## Charakteristika
Ide o jednoročné alebo ozimné byliny, prípadne dvojročné byliny. Stonka je zdrevnatená a nie je zhrubnutá (na rozdiel od *Brassica oleracea* var. *medullosa*), je silno rozkonárená a listy zakrývajú celú stonku (na rozdiel od *Brassica oleracea* var. *viridis*). Stonka je 50-80 cm vysoká. Okraj listov je hladký, čepeľ je plochá, čiže teda nie je ohnutá nahor ani nadol (na rozdiel od napr. *Brassica oleracea* var. *sabellica*), a je lýrovito laločnatá. V pazuchách listov bývajú 1-2 cm veľké (hlávkovité) púčiky. Kvitne len zriedkavo. Vegetačná doba je asi 250 dní. Rastlina znesie teplotu až -12 °C. Rastlina býva zelená alebo červenkastá, zriedkavo s bielymi škvrnami či okrajmi na listoch. Listy a mladé výhonky sa niekedy jedia ako zelenina, ale primárne ide o krmovinu (dobytok žerie bohato prítomné listy); formy s bielymi škvrnami/okrajmi sú okrasné rastliny. Pestuje sa dnes už pomerne zriedkavo v rôznych častiach sveta, najmä v severnej a strednej Európe už je veľmi zriedkavá.

## Tisíchlavý kel
Do tohto taxónu patrí aj tzv. **tisíchlavý kel** (**kel tisíchlavý**), ktorý sa v minulosti niekedy zaraďoval ako samostatný taxón (*Brassica oleracea* var. *millecapitata*). Ako samostatný taxón ho zaradil napr. Mansfeld (1959) či Hegi (1963), ale Helm (1963) ho zaradil pod var. *ramosa* a odvtedy sa zvykne uvádzať ako úplné synonymum taxónu ramosa.

## Referencie

Kategória:Kapustovité